"Gugl" je korisnicima upravo preporučio da što prije instaliraju najnoviju verziju "krouma", ukazavši na postojanje "zirou-dej ranjivosti, za koju ističe da je hakeri aktivno eksploatišu.

Prema tvrdnjama "kroumovog" inženjera za bezbjednost Justina Šuha, ono što novi problem čini drugačijim od prethodnih (koji su uglavnom ciljali fleš) jeste to što brazer mora da se restartuje da bi ispravka imala efekta.

Ukoliko ste u "kroum" stabilnom kanalu, najnovije ažuriranje bi trebalo da instalira verziju 72.0.3626.121 sa ispravkom.

"Gugl" je, takođe, upozorio korisnike da se bag koristi uz drugi napad koji cilja "vindous" operativni sistem.

Sudeći prema objavi, ovo bi moglo da utiče samo na one koji koriste "vindous 7" 32-bitne sisteme, pa se tim korisnicima preporučuje nadogradnja na noviju verziju operativnog sistema ili instaliranje zakrpe kada/ukoliko je "Majkrosoft" omogući.